laion/Wikipedia-Exotic huggingface dataset:
פעמונית חשופת-גרון

פעמונית חשופת-גרון (שם מדעי: Procnias nudicollis) היא מין של ציפור ממשפחת הקוטינגיים והסוג פעמונית החיה באמריקה הדרומית ביערות הלחים של ארגנטינה, פרגוואי וברזיל והיא ידועה בקולה העז. הפעמונית מגיעה לאורך של 27 ס"מ בקירוב ולזכרים ישנם נוצות לבנות בולטות כשעור הפנים והגרון חשוף-מנוצות, מה שנתן למין את שמו. הפנים בעלות עור כחלחל-שחור לאורכם והנקבות בעלות גוון של חום-זית עם ראשים אפורים ובטן צהבהבה מפוספסת בירוק זית. זוהי אחת מהציפורים הקולניות ביותר, אשר קולה דומה לרעש של פטיש המכה סדן או לפעמון קולני. הקול נוצר דרך שקי אוויר מלאים דרך קנה הנשימה והיא נלמדת, כפי שנראה מפרט שחי בשבי ונאלץ ללמוד 10 חודשים איך לשיר כך. הפעמונית מצויה ביערות העבותים של ברזיל, פרגוואי ןארגנטינה והיא בעלת סיכון לאוכלוסייתה הן עקב בירוא יערות לחקלאות ולבנייה והן עקב ציד לטובת סחר בחיות מחמד. היא ניזונה בטבע מפירות ומחרקים שונים. מדיה וקבצים בנושא פעמונית חשופת-גרון בוויקישיתוף פעמונית חשופת-גרון, באתר ITIS (באנגלית) פעמונית חשופת-גרון, באתר NCBI (באנגלית) פעמונית חשופת-גרון, בבסיס הנתונים ARKive (באנגלית) פעמונית חשופת-גרון, באתר האנציקלופדיה של החיים (באנגלית) פעמונית חשופת-גרון, באתר GBIF (באנגלית) פעמונית חשופת-גרון באתר הרשימה האדומה של IUCN
שזרן ארוך-זנב

שזרן ארוך-זנב (שם מדעי: Euplectes progne) הוא מין של ציפור קטנה ממשפחת האורגיים החי באפריקה הדרומית. שזרן זה בעל דו-צורתיות זוויגית, כאשר הזכרים גדולים ומקושטים יותר מהנקבות. משקל הזכרים כ-33 עד 46 גרם בקירוב והם בעלי מחלצות הזנב הארוכות. אורכם יכול להגיע ל-71 ס"מ, כשיותר מחצי מהאורך שייך לזנב שיכול לעלות על חצי מטר באורכו. אורך הנקבות רק 15 ס"מ ומשקלן 25 עד 39 גרם. הזכרים במרבית השנה בעלי גוונים כשל דרור עם כנפיים שחורות וארוכות ורגליים ומקור אפורים אך בעונת הרבייה בעלי נוצות מפוארות יותר בגווני שחור עז עם גוון פנימי עליון אדום מוקף בצהוב. הם בעלי זנב שחור ארוך מאוד, מתוכו 6 עד 8 מתוך 12 מחלצות ארוכות ביותר ומתנופפות כמניפה במעופם. הנקבות דהויות יותר בצבע אפור-כהה מסורטטות בכתמים בהירים על החזה, הגב והכנפיים והזנב שלהם קצר יותר. ישנם 3 אוכלוסיות של שזרנים אלה החיים באנגולה, בוטסואנה, הרפובליקה הדמוקרטית של קונגו, קניה, לסוטו, דרום אפריקה, אסוואטיני וזמביה. תפוצתם היא באזורי סוואנה וערבות או ביצות מוריקות ולעיתים הם נמצאים באזורים יבשים יותר, אך לא במדבריות. בהרי דראקנסברג שבדרום אפריקה הם נמצאים עד לגובה של 2,750 מטרים. מזונם העיקרי הוא מזרעים ונבטים בסביבתם אך גם מחרקים כמו חיפושיות וציקדות ומעכבישים שהם מלקטים או תופסים באוויר. השזרנים הזכרים מחפשים נקבות בזירות חיזור גדולות בהם הם מעופפים ומציגים את מחלצותיהם הגדולות בתקווה למשוך נקבות רבות מתוך חלקות עשב קטנות מטופחות. הזכרים משאירים את הטיפול בגוזלים לנקבות, לרוב בתוך הטריטוריות של הזכרים עימם הזדווגו. בקן הנקבה מטילה 1 עד 3 ביצים. מדיה וקבצים בנושא שזרן ארוך-זנב בוויקישיתוף שזרן ארוך-זנב, באתר ITIS (באנגלית) שזרן ארוך-זנב, באתר NCBI (באנגלית) שזרן ארוך-זנב, באתר GBIF (באנגלית) שזרן ארוך-זנב באתר הרשימה האדומה של IUCN
חופמי אדמדם-חזה

חופמי אדמדם-חזה (שם מדעי: Charadrius modestus) הוא מין של עוף מים ממשפחת החופמיים החי באמריקה הדרומית סמוך לחופים של ארגנטינה, צ'ילה, ברזיל, אורוגוואי ומצוי גם באיי פוקלנד. תפוצתו בטבע היא "ללא חשש" לפי הרשימה האדומה של IUCN. אורך החופמי 19 עד 22 ס"מ ומשקלו 71 עד 94 גרם בקירוב. הוא בעל פנים אפורות עם פס לבן מעל העיניים, גרון אפור ומצח כתום והחזה אדמדם עם פס שחור עבה תחתיו. הבטן והחזה לבנים והרגליים ארוכות ודקות עם קרומי שחייה. הנקבות דומות במראם לזכרים אך דהויות יותר, כשפרטים שאינם מתרבים בעלי חזה חום-חיוור במקום אדמדם. תפוצת החופמי היא לאורך החופים ובקרקעות פתוחות באיי פוקלנד, ארגנטינה, אורוגוואי, דרום-מזרח ברזיל ובצ'ילה ופרטים הגיעו גם לפרו ופרגוואי. במשך עונת הרבייה הוא מצוי בשטחי עשבים מוריקים ובביצות וחופי אגמים יבשתיים. שאר הזמן הוא מצוי בפנים היבשת או בסביבות חופים סלעיים, שטחי בוץ, ביצות ונחלים. רוב האוכלוסיות אינן נודדות, למעט כשהחורפים קשים מאוד באזורים הדרומיים של התפוצה. החופמי ניזון הן על הקרקע והן במים עם מקורו והוא מחפש חסרי חוליות קטנים כמו חרקים, זחלים ורכיכות וגם מאצות. לעיתים הוא נראהבלהקות של 30 פרטים או יותר, אך לרוב מצוי בזוג או בקבוצות קטנות. עונת הרבייה שלו היא בעיקר באוקטובר ונובמבר, כשבאיי פוקלנד היא חלה בספטמבר. הקן שלו מוחבא על הקרקע בשטח פתוח והנקבה מטילה 2 ביצים ולעיתים נדירות 3. שני ההורים שומרים על הביצים. כאשר טורף מתקרב לקן הם יכולים לפצוח בחיקוי של כנף פצועה המפתה את הטורף להשאיר את הקן בטוח. מדיה וקבצים בנושא חופמי אדמדם-חזה בוויקישיתוף חופמי אדמדם-חזה, באתר ITIS (באנגלית) חופמי אדמדם-חזה, באתר NCBI (באנגלית) חופמי אדמדם-חזה, באתר Animal Diversity Web (באנגלית) חופמי אדמדם-חזה, באתר האנציקלופדיה של החיים (באנגלית) חופמי אדמדם-חזה, באתר GBIF (באנגלית) חופמי אדמדם-חזה באתר הרשימה האדומה של IUCN
לוי קראטונג

לוֹי קראטונג (בתאית: ลอยกระทง), המכונה גם "פסטיבל האורות", הוא פסטיבל תאילנדי מסורתי, בעל חשיבות רבה בתרבות התאילנדית, שנחגג מדי שנה בחודש ה-12 בלוח הירח התאילנדי, אשר בלוח הגרגוריאני בדרך כלל מתרחש במהלך חודש נובמבר. במהלך הפסטיבל אנשים מתאספים ליד נהרות תעלות ואגמים, ושמים על המים סלים צפים קטנים המכונים "קראטונגים". הקראטונגים עשויים בדרך כלל מעלים, פרחים או חומרים טבעיים אחרים, ועליהם מוצבים בדרך כלל נרות, מקלות קטורת או מנחות קטנות. השמת הקראטונגים על המים מסמלת שחרור ממחשבות שליליות ומרגשות שליליות, ומאפשרת להביע משאלה לקראת השנה החדשה הקרבה. הפסטיבל מלווה גם בחגיגות שונות כולל תהלוכות, מופעי מוזיקה וריקודים מסורתיים, מופעי זיקוקים ותחרויות יופי. בעיר צ'יאנג מאי הפסטיבל נמשך שלושה ימים. חגים ומועדים בתאילנד מדיה וקבצים בנושא לוי קראטונג בוויקישיתוף ערך זה הוא קצרמר בנושא תאילנד. אתם מוזמנים לתרום לוויקיפדיה ולהרחיב אותו.
ידית בהלה

ידית בהלה היא מנגנון לפתיחת דלת המאפשר את פתיחתה באמצעות דחיפה של מוט. ידיות בהלה פותחו כאמצעי למניעת תדחוקת קהל בשעת חירום, אך משמשות לעיתים כמנגנון פתיחת הדלת העיקרי בבניינים מסחריים רבים. המנגנון מורכב ממוט מתכת אשר מקובע אופקית לכנף דלת, הנפתחת לכיוון היציאה. לחיצה על המוט פותחת את הדלת, ומאפשרת לנמלטים לצאת במהירות מהמבנה. המנגנון בנוי כך שגם במצב של דוחק שאינו מאפשר הפעלתו הישירה, ייווצר עליו לחץ שיגרום לדלת להיפתח. תקני בטיחות אש מחייבים לעיתים קרובות כי במקומות מסחריים ואחרים בהם פינוי המוני עשוי להיות מואט על ידי מנגנונים אחרים לפתיחת דלתות יהיו הדלתות מצוידות בידיות בהלה. לפעמים מותקנות ידיות בהלה על דלתות המיועדות לשימוש רק בשעת חירום. על מנת למנוע פתיחה של דלתות כאלו באמצעות ידית הבהלה, מחוברות דלתות אלו למערכות אזעקה המתריעות על פתיחתן. בבניינים רבים מתפקדות ידיות בהלה כמנגנון העיקרי לפתיחת דלתות גם בנסיבות רגילות. הן עשויות להיות מותקנות גם כאשר הדבר לא נדרש בתקנות, כיוון שהן הופכות את פתיחת הדלתות מהירה וקלה יותר בהשוואה לידיות רגילות. הפטנט על ידית הבהלה נרשם ב-13 באוגוסט 1892 בבריטניה על ידי רוברט אלכסנדר בריגס, לאחר חקיקה שחייבה מספר מינימלי של יציאות חירום הנפתחות כלפי חוץ במקומות בילוי ציבוריים שהתקבלה בעקבות אסון אולם ויקטוריה. ידית דלת דלת אש מדיה וקבצים בנושא ידית בהלה בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
מוטי פליטר

מוטי פליטר (נולד ב-30 במאי 1972) הוא כדורגלן עבר ישראלי ששיחק בעמדת המגן הימני. בנו ניב פליטר משחק בהפועל באר שבע. פליטר התחיל את הקריירה שלו בהפועל בת ים ועלה לבוגרים עת ששיחקה בליגה א'. היה שותף לעלייה של המועדון לליגה הארצית ושיחק בה שנתיים. בקיץ 1995 חתם בהפועל תל אביב מהליגה הראשונה. ב-30 בדצמבר ערך את הופעת הבכורה שלו בקבוצה בתיקו 1-1 נגד מכבי יפו. ב-17 בפברואר 2006 הורחק בהפסד 4-3 למכבי חיפה. את עונת 1996/1997 התחיל בהפועל ואף רשם 4 הופעות בגביע האינטרטוטו ובאוגוסט 1997 חתם בצפרירים חולון. ב-24 באוגוסט הבקיע בבכורה שלו בצפרירים בניצחון 0-2 נגד הפועל כפר סבא. היה שותף לירידה של צפרירים לליגה השנייה בסיום עונה, אך גם לחזרה שלה לליגה הראשונה כעבור עונה. בקיץ 2002 חתם בבית"ר שמשון תל אביב במדיה שיחק שלוש שנים בסיומן פרש מכדורגל. בקיץ 2008 חזר מפרישה וחתם במכבי קביליו יפו מליגה ג'. מוטי פליטר, באתר ההתאחדות לכדורגל בישראל מוטי פליטר, באתר Transfermarkt מוטי פשכצקי, ‏רשמית: ניב פליטר חתם ל-4 שנים בהפועל ב"ש, באתר ערוץ הספורט, 3 ביולי 2023
מוטי יברבאום

מוטי יברבאום (נולד ב-23 באוגוסט 1973) הוא כדורגלן עבר ישראלי ששיחק בעמדת הקשר. יברבאום נולד בלוד ובגיל 13 עבר לכפר סבא. הוא החל לשחק כדורגל בהפועל כפר סבא ובגיל 17 הצטרף לקבוצה הבוגרת. הוא היה שותף לעלייתה של הקבוצה לליגה הבכירה בעונת 1992/1993. כעבור עונה נשרה הקבוצה חזרה לליגת המשנה, אולם שבה לליגת הבכירה עונה לאחר מכן. בשנת 1995 שימש בתור קפטן הקבוצה. בנובמבר 1996 חתם בהפועל טייבה. בסיום העונה חזר לכפר סבא, כאשר בקנדציה זו רק רשם רק 4 הופעות. זמן קצר לאחר מכן פרש יברבאום מכדורגל, עקב פציעה בבטן, כשהוא בן 24. בסה"כ כבש יברבאום 39 שערים ב-7 שנות קריירה. יברבאום נשוי ואב לשלושה בנים. בנו, עמית יברבאום, הוא כדורגלן אשר משחק בהפועל ניר רמת השרון. כיום עוסק יברבאום בתיווך נדל"ן. מוטי יברבאום, באתר ההתאחדות לכדורגל בישראל מוטי יברבאום, באתר Transfermarkt אשר אטדגי, המשפחה שלנו: משפחת יברבאום מכפר סבא מדברת על הכול, באתר mynet‏ כפר סבא, 21 באוקטובר 2021
אלכסנדר קאלרי

אלכסנדר קאלרי (ברוסית: Александр Юрьевич Калери; ‏נולד ב־13 במאי 1956) הוא קוסמונאוט רוסי שטס לחלל כחבר צוות תחנת החלל, תחנת החלל מיר ותחנת החלל הבין-לאומית. אלכסנדר קאלרי נולד ביורמלה, לטביה הסובייטית שאז הייתה חלק של ברית המועצות. בשנת 1973 הוא סיים לימודי בית ספר ונסע למוסקבה בה התחיל ללמוד הנדסת אווירונאוטיקה במכון לפיזיקה טכנית. הוא סיים לימודי תואר שני בשנת 1979 ובשנת 1983 קיבל תואר שלישי. בשנת 1979 קאלרי התחיל לעבוד בתאגיד הטילים והחלל אנרגיה. הוא עסק במספר פרויקטים. בשנת 1984 הוא נשלח לקורס הכנה במרכז גגארין להכשרת קוסמונאוטים. בשנת 1987 הוא התחיל הכנות לטיסה לתחנת החלל מיר. בשנת 1992 קאלרי שוגר לחלל בחללית סויוז TM-14 לצד מפקד טיסה אלכסנדר ויקטורנקו. זה הייתה טיסה ראשונה לאחר התפרקות ברית המועצות. לאחר עגינה בתחנת החלל מיר וביצוע חפיפה עם משלחת מס' 10, משלחת מס' 11 החלה את פעילותה. הם שהו בתחנת החלל מיר 145 ימים וחזרו לכדור הארץ ב-10 באוגוסט 1992. בשנת 1996 קאלרי שוגר לחלל בחללית סויוז TM-24 לצד מפקד טיסה ולרי קורזון. הם התחברו לתחנת החלל מיר בה כבר פעלה משלחת מס' 21 בפיקוד יורי אונופריינקו. לאחר העברת אחריות ועזיבת הצוות הוותיק משלחת מס' 22 החלה בפעילות הסדירה. הם שהו בתחנת החלל מיר 196 ימים וחזרו לכדור הארץ ב-10 במרץ 1997. במהלך טיסה בוצע פעמיים פעילות חוץ רכבית. בשנת 2000 קאלרי שוגר לחלל בחללית סויוז TM-30 לצד מפקד טיסה ולרי קורזון. זה היה ביקור אחרון בתחנת החלל מיר. במהלכו משלחת מס' 28 לתחנת החלל מיר בדקה אפשרויות לחידוש פעילותה ובוצע פעילות חוץ רכבית. הם שהו בתחנת החלל 72 ימים וחזרו לכדור הארץ ב-16 ביוני 2000. פעילות תחנת החלל "מיר" לא חודשה. בשנת 2004 קאלרי היה חבר משלחת מס' 8 לתחנת החלל הבין-לאומית. הוא הגיע לתחנת החלל כמפקד טיסה סויוז TMA-3 ביחד עם מייקל פול שהיה מפקד המשלחת. במהלך שהות בתחנת החלל הוא ביצע פעילות חוץ רכבית במשך כ-4 שעות. המשלחת סיימה את פעילותה ב-20 באוקטובר 2004 לאחר 194 ימים בחלל. בשנת 2010 קאלרי היה חבר משלחת מס' 25 לתחנת החלל הבין-לאומית. הוא הגיע לתחנת החלל כמפקד טיסה סויוז TMA-01M. קארלי המשיך לעבוד בתחנת החלל כחבר משלחת מס' 26. הוא חזר לכדור הארץ ב-16 במרץ 2011 לאחר 159 ימים בחלל. בסך הכול הוא שהה בחלל 769 ימים ומשך פעילויות חוץ רכביות היא כ-26 שעות. לאחר סיום פעילות ביחידת הקוסמונאוטים קארלי חזר לעבודה בתאגיד הטילים והחלל אנרגיה. מדיה וקבצים בנושא אלכסנדר קאלרי בוויקישיתוף תקציר נתונים באתר ספייספאקטס נתונים מאנציקלפדיית החלל ביוגרפיה באתר להכשרת הקוסמונאוטים ביוגרפיה
עיליי אשדות

עיליי אשדות (נולד ב-18 במרץ 1998) הוא מוזיקאי, זמר ומפיק מוזיקלי ישראלי. אשדות נולד בתל אביב-יפו, בן למוזיקאי יזהר אשדות והסופרת אלונה קמחי. למד בבית הספר הדמוקרטי ביפו ותיכון א' לאמנויות תל אביב. בשנת 2012, כשהיה בתיכון, הקים את להקתו הראשונה בונז'ור משינז. ב-2013 הוציאו שני אלבומים בחברות תקליטים עצמאיות באנגליה ובארצות הברית, והתפרקו ב-2014. ב-2018 חזרה הלהקה לפעולה והוציאה את אלבומה "לבד ביחד לנצח" תחת הלייבל נוער אבוד. בשנת 2021 התחיל לעבוד עם נונו, שאותה הכיר בתיכון. באותה השנה גם הוציא את אלבומו הראשון "חיים מקסימליים" בחברת התקליטים האמריקאית Orange Milk Records, ובו התארחו גון בן ארי ורונה קינן. בשנת 2022 יצא אלבומה הראשון של נונו, סטטוס, בהפקתו של אשדות, מתוכו יצאו להיטים כגון ליבינג דה דרים וקוביד 19. בהמשך השנה יצא גם אלבום בהפקתו של אשדות לגון בן ארי, ושירים בהפקתו לאמנים כגון אלון עדר ואקו. ב-10 באוגוסט 2023 הוציא את הסינגל "מלאך" עם נונו ואבשה. ב-23 בינואר 2024 הוציא את הסינגל "ארמון (אהבה שמזיזה את השמש)". עיליי אשדות, ברשת החברתית אינסטגרם עיליי אשדות, ברשת החברתית פייסבוק עיליי אשדות, באתר ספוטיפיי בן שלו, עיליי אשדות: "אני נשמע כמו הנפש, כשמסתכלים עמוק עמוק בתוכה", באתר הארץ, 16 בנובמבר 2021 "'בוקר ציח וצח' זה פוליטי ברמות בעיניי. הוא לא מסית לרצח, אבל הוא פוסט-ישראלי", באתר ynet, 26 באוגוסט 2022 מיקי נירון, ‏מיקרופון למקסימום, באתר ‏מאקו‏, 27 בספטמבר 2021 עיליי אשדות, באתר MusicBrainz (באנגלית) עיליי אשדות, באתר Bandcamp חיים מקסימליים - עיליי אשדות, באתר Bandcamp (באנגלית) מלאך, 2023-08-10, נבדק ב-2023-08-11 סינגל: ארמון (אהבה שמזיזה את השמש) – Ilai Ashdot, באתר Spotify
Sprinter

"Sprinter" הוא סינגל של הראפרים הבריטים דייב וסנטרל סי. הוא יצא ב-1 ביוני 2023 תחת הוצאת נייברהוד וליב יורס, ונכלל במיני אלבום המשותף Split Decision, שיצא ארבעה ימים לאחר מכן. הוא הגיע היישר לבמקום הראשון במצעד הסינגלים הבריטי, והפך לסינגל השלישי של דייב ולראשון של סנטרל סי שהגיע להישג זה, והגיע לראש המצעדים באוסטרליה, אירלנד, לוקסמבורג, ניו זילנד ושווייץ. מידע על היצירה "Sprinter" באתר מיוזיק בריינז סרטון השיר "Sprinter" באתר יוטיוב אוקלי ניל ה. ט. קיסר-סו, דייוויד אורובוסה אומורג'י, ג'יימס אולאלוי, ג'ו קיילב וג'וני לסלי ג'וני לסלי, ג'ו קיילב, סנטן, ג'ים לגסי, TR וקייל אוונס Rolling Stone, The 100 Best Songs of 2023, Rolling Stone, ‏2023-12-01 (באנגלית אמריקאית) Condé Nast, The 100 Best Songs of 2023, Pitchfork, ‏2023-12-04 (באנגלית אמריקאית) The 100 Best Songs of 2023: Staff Picks, בילבורד, ‏2023-12-07 (באנגלית אמריקאית) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Gold & Platinum, איגוד תעשיית ההקלטות האמריקאי (באנגלית אמריקאית)
בוב וילן

בוב וילן (באנגלית: Bob Vylan) הם הרכב מוזיקלי בריטי מלונדון. ביצירותיהם הם משלבים מוזיקת גריים (אנ'), פאנק רוק והיפ הופ. המוזיקאים בובי וילן (שירה וגיטרה) ובובי וילן (תופים) החלו לפעול כצמד בשנת 2017. לאחר שבועיים הופיעו לראשונה, ובשנה הראשונה לפעילותם הוציאו ארבעה סינגלים ומיני-אלבום בהוצאה עצמית, והפיצו אותם בעצמם לחנויות תקליטים בריטיות. ב-7 באוגוסט 2020 הלהקה הוציאה את אלבום הבכורה "We Live Here". לאחר מכן יצאו לסיבוב הופעות. בין השאר הופיעו עם אופספרינג ועם ביפי קליירו, וכן הופיעו בפסטיבל רדינג ולידס ב-2021. בשנת 2022 הוציאה הלהקה את אלבומה השני ,"Bob Vylan Presents the Price of Life", שהגיע במצעד האלבומים הבריטי למקום ה-18. הסגנון המוזיקלי של בוב וילן משלב מוזיקת גריים, פאנק רוק והיפ הופ. המילים בדרך כלל פרובוקטיביות, ועוסקות בנושאים חברתיים ופוליטיים, בהם גזענות בבריטניה, אלימות משטרתית, אי-צדק כלכלי וג'נטריפיקציה. במאמר בכתב העת Kerrang! (אנ') כונתה בוב וילן "להקת הפאנק המרגשת והחשובה ביותר בבריטניה בשנת 2022". הלהקה זכתה בשנת 2022 בפרס MOBO (אנ') כלהקת המוזיקה האלטרנטיבית הטובה ביותר, ובאותה שנה העניק כתב העת Kerrang! (אנ') לאלבומם השני את התואר "אלבום השנה". מדיה וקבצים בנושא בוב וילן בוויקישיתוף בוב וילן, באתר MusicBrainz (באנגלית) בוב וילן, באתר Discogs (באנגלית) Bob Vylan create music that’s as loud as the message behind it – interview, Alternative Press Magazine, ‏14 March 2022. Bob Vylan : Bob Vylan Presents the Price of Life – Treble, Treble, ‏25 May 2022. Bob Vylan: “If you feel like you can’t say something on an elevated…, Kerrang!, ‏8 August 2022. Go Your Own Way: Bob Vylan, DIY, ‏25 April 2022. FEATURE: Spotlight: Bob Vylan – Music Musings & Such, Music Musings & Such, ‏7 May 2022. Bob Vylan win first-ever Best Alternative Music Act MOBO Award, Kerrang!, ‏1 December 2022. Here’s all the winners from the Kerrang! Awards 2022, Kerrang!, ‏23 June 2022.
Rain in Ibiza

"Rain in Ibiza" (בעברית: גשם באיביזה) הוא שיר של הדי ג'יי הגרמני, פליקס ין, וצמד התקליטינים הבריטי, The Stickmen Project (גר'), בשיתוף פעולה עם זמר הפופ הבריטי, קאלום סקוט. השיר יצא ב-25 בפברואר 2022 בהוצאת חברת התקליטים וירג'ין רקורדס. השיר נכתב על ידי פליקס ין, קאלום סקוט, דניאל דימן, פליקס פרדיננד, ג'ון מגווייר, ז'אק פ. רון ו-Junkx והופק על ידי פליקס ין, Junkx, ג'ון מגווייר ו-The Stickmen Project. נכון ליולי 2023, השיר הושמע למעלה מ-70 מיליון פעמים בספוטיפיי, ולמעלה מ-6 מיליון פעמים ביוטיוב. מידע על הסינגל "Rain in Ibiza" באתר מיוזיק בריינז מידע על היצירה "Rain in Ibiza" באתר Discogs מילות השיר "Rain in Ibiza" באתר Genius סרטון השיר "Rain in Ibiza" באתר יוטיוב מידע על השיר "Rain in Ibiza" באתר ספוטיפיי Rain In Ibiza, 2022-02-25, ארכיון מ-2023-02-21, נבדק ב-2023-07-11 Felix Jaehn, The Stickmen Project - Rain In Ibiza (Visualizer) ft. Calum Scott, ארכיון מ-2023-07-05, נבדק ב-2023-07-11 Felix Jaehn, The Stickmen Project - Rain In Ibiza (Official Video) ft. Calum Scott, ארכיון מ-2023-07-05, נבדק ב-2023-07-11
Sicko

"Sicko" (מסוגנן כ-SICKO) הוא סינגל של התקליטן הגרמני, פליקס ין, בשיתוף פעולה עם הראפר האמריקאי, גאשי (אנ'), והזמרת-יוצרת הקנדית, FAANGS (אנ'). הסינגל יצא ב-13 במרץ 2020 בהוצאת חברת התקליטים וירג'ין רקורדס. השיר נכתב על ידי פליקס ין, גאשי, FAANGS, ג'יימס בל, וינסנט קוטקאמפ ו-Hitimpulse והופק על ידי פליקס ין, וינסנט קוטקאמפ ו-Hitimpulse. נכון ליולי 2023, השיר הושמע למעלה מ-58 מיליון פעמים בספוטיפיי, ולמעלה מ-3 מיליון פעמים ביוטיוב. מידע על הסינגל "Sicko" באתר מיוזיק בריינז מילות השיר "Sicko" באתר Genius סרטון השיר "Sicko" באתר יוטיוב מידע על השיר "Sicko" באתר ספוטיפיי SICKO, 2020-03-13, ארכיון מ-2021-02-27, נבדק ב-2023-07-11 Felix Jaehn - SICKO (Official Video) ft. GASHI, FAANGS, ארכיון מ-2023-04-13, נבדק ב-2023-07-11 Felix Jaehn - SICKO (Official Audio) ft. GASHI, FAANGS, ארכיון מ-2023-07-05, נבדק ב-2023-07-11
נקר אדמוני

נקר אדמוני (שם מדעי: Micropternus brachyurus) הוא מין של עוף ממשפחת הנקריים והוא המין היחידי בסוגו, אף שבעבר השתייך לסוג הנאוטרופי Celeus. הוא מצוי בטבע בתת-היבשת ההודית ובדרום-מזרח אסיה. נקר זה מגיע לאורך של 25 ס"מ ללא הבדלים גדולים בין הזכרים לנקבות. צבעו אדמוני עם נוצות כנפיים וזנב חומות-אדמוניות ובעלי פסים כהים לאורכם. הנקר בעל ראש גדול, מקור אפור וחד ועיניים שחורות והרגליים שלו מפוצלות כדי לעזור ביציבה אנכית. חלק מהתת-מינים בעלי פסים אדומים מתחת לעיניים ולראשו כרבולת קטנה אך זקורה. הנקר הוא טפסן עצים מומחה ובעל יכולת לספוג זעזועים ממהלומות ראשו בעצים. הנקר חי בטבע ביערות שונים, שיחיות וביערות גשם לאורך תת-היבשת ההודית ודרום-מזרח אסיה בין הודו לאיי אינדונזיה. הוא פעיל יום החי לרוב בגפו וניזון הן מלשד של צמחים כמו Bombax אך בעיקר מחרקים כמו נמלים. נקר זה אוהב במיוחד את נמלים אורגות או נמלי לבובית אותם הוא מלקט בלשונו הארוכה. הנקר מקנן לעיתים קרובות בתלי נמלי לבובית, אותם הם פורצים במקורם כדי שישמש כמקום קינון מוגן ובו הנקבה מטילה 2 ביצים לבנות ועליהם דוגרת במשך 12 עד 14 ימים. Micropternus brachyurus brachyurus Micropternus brachyurus humei Micropternus brachyurus jerdonii Micropternus brachyurus phaioceps Micropternus brachyurus fokiensis Micropternus brachyurus holroydi Micropternus brachyurus williamsoni Micropternus brachyurus annamensis Micropternus brachyurus badius Micropternus brachyurus badiosus מדיה וקבצים בנושא נקר אדמוני בוויקישיתוף נקר אדמוני, באתר ITIS (באנגלית) נקר אדמוני, באתר NCBI (באנגלית) נקר אדמוני, באתר Animal Diversity Web (באנגלית) נקר אדמוני, באתר GBIF (באנגלית) נקר אדמוני באתר הרשימה האדומה של IUCN
ליאונרד סלטקין

ליאונרד סלטקין (באנגלית: Leonard Slatkin נולד ב-1 בספטמבר 1944) הוא מנצח, מלחין ומחבר יהודי-אמריקאי. סלטקין נולד בלוס אנג'לס, קליפורניה למשפחה מוזיקלית - אביו, פליקס סלטקין, היה כנר, מנצח ומייסד רביעיית הוליווד (אנ'). אמו, אלינור אלר (אנ'), ניגנה בצ'לו ברביעיית מיתרים. ליאונרד סלטקין למד באוניברסיטת אינדיאנה ובקולג' העירוני של לוס אנג'לס לפני שהתקבל לג'וליארד, שם למד ניצוח אצל ז'אן פול מורל (אנ'). הופעתו הראשונה כמנצח הייתה בשנת 1966, ובשנת 1968 התמנה לעוזר בתזמורת סנט לואיס. הוא נשאר שם עד 1977, כאשר התמנה למנצח התזמורת הפילהרמונית של ניו אורלינס. לסנט לואיס חזר בשנת 1979 בתפקיד מנהל מוזיקלי. הוא נשאר שם עד 1996, כשקיבל לידיו את התזמורת הסימפונית הלאומית של ארצות הברית בוושינגטון הבירה. בשנת 2000 התמנה למנצח ראשי של תזמורת רשות השידור הבריטית, משרה שבה כיהן עד 2004, בשנת 2011 הוא התחיל לכהן באותו תפקיד בתזמורת של ליון (אנ') ולאחרונה הוא סיים את תפקידו כמנהל מוזיקלי של תזמורת דטרויט. סלטקין ניצח על מגוון רפרטוארי רחב, ובייחוד נודע בפרשנויותיו למוזיקה אמריקאית של המאה ה-20 וליצירות מאת מלחינים בריטיים. יצירותיו הוא, הכוללות את "העורב" לקריין ותזמורת (על פי הפואמה של אדגר אלן פו, 1971), אינן ידועות ברבים. מדיה וקבצים בנושא ליאונרד סלטקין בוויקישיתוף אתר האינטרנט הרשמי של ליאונרד סלטקין (באנגלית) ליאונרד סלטקין, ברשת החברתית פייסבוק ליאונרד סלטקין, ברשת החברתית אקס (טוויטר) ליאונרד סלטקין, ברשת החברתית אינסטגרם ליאונרד סלטקין, סרטונים בערוץ היוטיוב ליאונרד סלטקין, במסד הנתונים הקולנועיים IMDb (באנגלית) ליאונרד סלטקין, באתר אפל מיוזיק (באנגלית) ליאונרד סלטקין, באתר ספוטיפיי ליאונרד סלטקין, באתר MusicBrainz (באנגלית) ליאונרד סלטקין, באתר Discogs (באנגלית) ליאונרד סלטקין, באתר Songkick (באנגלית) ריאיון עם ליאונרד סלטקין ב-Classical Archives אוקטובר 2011
דניאל קינומבה

דניאל קינומבה (באנגלית: Daniel Kinumbe; נולד ב-15 במרץ 1999) הוא כדורגלן קנדי-ישראלי שמשחק בעמדת המגן השמאלי. קינומבה נולד בישראל וגדל בקנדה, והוא ממוצא קונגולזי. קינומבה הושאל לקבוצה הקנדית אוטווה פיורי, ב-6 באוגוסט 2018. הוא ערך את הופעת הבכורה שלו במועדון כארבעה ימים לאחר מהחתימה, בהפסד 2-0 לנאשוויל. לאחר סיום עונת 2018, הפיורי הודיעו כי קינומבה לא יחזור לקבוצה לעונת 2019. ב-16 בנובמבר 2018, קינומבה חתם על חוזה במונטריאול אימפקט. ב-15 בינואר 2020, קינומבה חתם אצל הקבוצה הקנדית הייפקס וונדררס. ב-24 באוקטובר 2018, קינומבה נכלל בסגל נבחרת קנדה עד גיל 20, ואף שיחק בטורניר היבשתי, גביע הזהב עד גיל 20. מדיה וקבצים בנושא דניאל קינומבה בוויקישיתוף דניאל קינומבה, באתר Transfermarkt דניאל קינומבה, באתר Soccerway דניאל קינומבה, באתר FootballDatabase.eu Wanderers add new dimension to back line with signing of Daniel Kinumbe, hfxwanderersfc Canada announces squad for the Concacaf Men’s Under-20 Championship, canadasoccer ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניאל קינומבה".
פיקלהאובה

פיקלהאובה (גרמנית: Pickelhaube) היא קסדה גרמנית שהייתה בשימוש הצבא הגרמני, מכבי האש והמשטרה. הפיקלהאובה עוצבה לראשונה ב־1842 על ידי מלך פרוסיה, פרידריך וילהלם הרביעי, בתהליך איטי התפשט עיצוב הקסדה לשאר המדינות הגרמניות. ממלכת בוואריה הייתה המדינה הגרמנית האחרונה שאימצה את הפיקלהאובה, בשנת 1887. במהלך מלחמת העולם הראשונה נוכחו הגרמנים לדעת שהפיקלהאובה מספקת הגנה מועטה מכדורי האויב, ובמהלך 1916 היא הוחלפה על ידי השטאלהלם (Stahlhelm). הפיקלהאובה המשיכה לשמש לאירועים טקסיים עד התמוטטות האימפריה הגרמנית ב־1918. היא נשארה בשימוש על ידי ארגוני וותיקי מלחמת העולם הראשונה עד שנת 1939. בסוף המאה ה־19 הפיקלהאובה (או גרסה דומה לה) אומצה על ידי מספר מדינות כמו ארצות הברית, בריטניה, צ'ילה, פורטוגל, נורווגיה, אקוודור, שוודיה, רוסיה, מקסיקו וקולומביה. כיום הפיקלהאובה עדיין בשימוש על ידי המשמר המלכותי השוודי, משטרת התנועה בירדן, המשמר הנשיאותי בקולומביה והאקדמיות הצבאיות של צ'ילה ואקוודור. הפיקלהאובה הייתה עשויה מעור עם ציפוי מתכת וקוץ מתכתי על ראש הקסדה. כמו כן, הייתה קיימת גרסה טקסית שהייתה עשויה כולה ממתכת, עם סמל המדינה על חלק הקסדה הקדמי. גרסה זו שימשה בעיקר קצינים בטקסים ובמצעדים. קסדת שעם - מספר דגמי קסדות שעם הושפעו בעיצובן על ידי הפיקלהאובה. שאקו - כובע צבאי שהיה נפוץ במחצית הראשונה של המאה ה-19 טרם הופעת הפיקלהאובה. שטאלהלם - קסדת הפלדה שהחליפה את הפיקלהאובה. מדיה וקבצים בנושא פיקלהאובה בוויקישיתוף אתר המוקדש לקסדות פיקלהאובה בשירות צבאי בחזית, לאחר 1916 הפיקלהאובה נותר בשירות ייצוגי במספר מדינות וגם כיום משמש קסדה ייצוגית למספר יחידות ברחבי העולם.
ונרה 16

ונרה 16 (ברוסית: Венера-16), היא משימת חלל סובייטית בלתי מאוישת לחקר כוכב הלכת נוגה, כחלק מתוכנית ונרה. ונרה 65 שוגרה ב-2 ביוני 1983 מכן שיגור 200/40 בקוסמודרום בייקונור. מספר ימים לפני השיגור שוגרה גשושית נוספת ונרה 15. הגשושית נבנתה במשרד לאבוצ'קין. הגשושית נבנתה בצורת גליל באורך 5 מ' ובקוטר של 0.6 מ'. על הגשושית הותקנו 2 אנטנות של מכ"ם לביצוע מיפוי. בנוסף לכך היו פאנלים סולארים וציוד מדידה נוסף. במהלך טיסה לכיוון נוגה בוצעו מדידות קרינה קוסמית. ב-15 ביוני וב-5 באוקטובר בוצע עדכון מסלול. ב-14 באוקטובר 1983 הגשושית הגיע לסביבת נוגה. מיפוי ראשון נערך ב-20 באוקטובר. אזור המיפוי היה באורך 7,000 ק"מ וברוחב של 100 ק"מ. מיפוי יומי נמשך כ-16 דקות במהלכו התקבל כ-100 מגהביט של נתונים. המידע היה מתקבל בהמרכז לתקשורת חלל רחוקה ביבפטוריה. בהמשך הנתונים היו מועברים ליחידות של אקדמיה למדעים של ברית המועצות לעיבוד ויצירת מפות. בסך הכול במהלך פעילות הגשושית נסרקו כ-30% משטח נוגה. צוות הכנת המפות קיבל בשנת 1989 פרס ברית המועצות על עבודתם. בנוסף למיפוי בוצעו מדידות טמפרטורה על פני הכוכב. הגשושית פעלה עד ליוני 1985. תיאור המשימה תוצאות מיפוי מוונרה 15 תיאור המשימה (דף 160) תיאור הגשושית ותוצאות (ברוסית)